alexandrainst/scandi-wiki huggingface dataset:
Nina Gresvig

Nina Gresvig (født 1948) er en norsk keramiker, bosatt i Risør.  Hun  har utdanning fra Sagene lærerhøyskole i 1972, Statens lærerhøyskole i forming (1975), diplom fra Statens håndverks- og kunstindustriskole i Oslo (SHKS) (1980) og  College of Charleston i South Carolina (USA, 1999). Hennes arbeid er blant annet kjøpt inn av Norsk kulturråd, Kunstindustrimuseet i Oslo, Den Norske Ambassade i Wien, Aust-Agder fylke og Risør kommune.

I 1991 var Gresvig med på å etablere keramikkbedriften Acanthus A/S i Risør sammen med Bibiche Mourier og Arnfinn Strand. Hun har deltatt på mange lokale mønstringer og flere separatutstillinger, blant annet på Galleri Villvin i Risør (2001). I 2004 deltok hun på åpningsutstillingen «Kunsthåndværk i Det Røde Pakhus» i Hobro (Danmark). 

Objektene hennes er ofte kjennetegnet av rytmer og gjentagelser i dekor og ornamenter, og hun lar seg inspirere av naturens mangfold. Hun har også latt seg inspirere av arabisk og tyrkiske flisekomposisjoner. Gresvig er også engasjert i formidling av kunsthåndverk gjennom Galleri Villvin og Villvin kunsthåndverkmarked. I tillegg er hun engasjert i Beyond Risør, som er et norsk forum rettet mot  design og næringsliv. Nina Gresvig er medlem i Norske kunsthåndverkere Sør-Norge, (NK Sør-Norge).

Referanser

Litteratur 
 Solberg, Harald (1996): Norske kunsthåndverkere Agder, s. 20 og 50.

Eksterne lenker 
 Nyttårsforsetter for design og arkitektur: Nina Gresvig, Norsk Form
 Beyond Risør

Norske keramikere
Fødsler i 1948
Kongens fortjenstmedalje
BO-bussene

BO-bussene AS er et tidligere trafikkselskap med base i Grenland. 

Selskapet ble etablert i 1947 gjennom en sammenslåing av det Skien-baserte selskapet Busstrafikk og det Porsgrunn-baserte selskapet Omnibusfart. Hovednerven i selskapets rutetrafikk var mellom Skien og Porsgrunn og videre til Brevik og Langesund. I tillegg betjente de de fleste bydeler i Porsgrunn og også enkelte bydeler i Skien. Bussene var opprinnelig gule med røde striper. Senere ble gulfargen byttet ut med hvitt, og mot slutten var bussene hvite med blå striper. I 1964 kjøpte selskapet inn Nordens første leddbuss.

BO-bussene ble i 1995, sammen med Ødegaardens Bilruter kjøpt opp av NSB Biltrafikk og i 1997 slått sammen til Grenland Buss, senere en del av Nettbuss Sør.

BO-bussene var en periode også eier og driver av tankbilselskapet BO Tank og reisebyrået BO Tours.

Litteratur 
 

Tidligere norske busselskaper
Selskaper etablert i 1947
Selskaper opphørt i 1997
Kollektivtransport i Vestfold og Telemark
Telemarks samferdselshistorie
Hammerfest yrkesskole

Hammerfest yrkesskole ble opprettet i 1947 som en kommunalt drevet yrkesskole under Hammerfest kommune. Fylkestinget ønsket å opprette to fullstendige yrkesskoler i fylket og valget falt på Hammerfest og Kirkenes. De to skolene skulle utvikle hver sine spesialiteter. Til Hammerfest ble det vedtatt å legge linjer for jern og metall, motormekanikere, snekkere, tømrere, skipstømrere og kjole- og draktsøm. I Kirkenes skulle det bygges opp linjer for jern og metall, landbruksmekanikere, bilmekanikere, elektrikere og betong og forskalings-snekkere.

Under ledelse av tømmermester Bernhard Hanssen begynte skolen i Hammerfest i 1947 med å utdanne snekkere, men virksomheten ble raskt utvidet. Senere ble det opprettet linjer for handel og kontor, elektrofag, sveising osv, mens andre linjer ble lagt ned. Linjen for handel og kontor ble omtalt som "Hammerfest Handelsskole", men var altså administrert av yrkesskolen.

Under Hammerfest yrkesskoles administrasjon, og under samme styre, ble den tekniske aftenskolen startet opp igjen i 1947, nå under navnet Hammerfest Lærlingeskole. Inntil 1960, da første byggetrinn av yrkesskolens nybygg stod ferdig, foregikk lærlingeskolens undervisning i realskolens lokaler.

Etter lov om videregående opplæring i 1975 skiftet både Hammerfest yrkesskole og Hammerfest gymnas navn til Hammerfest videregående skole.

Arkiv 
Skolens arkiv oppbevares ved Statsarkivet i Tromsø.

Kilder 
Arkivkatalog ved Statsarkivet i Tromsø

Eksterne lenker 
Arkivkatalog ved Statsarkivet i Tromsø

Skoler i Hammerfest
Videregående skoler i Troms og Finnmark
The Illustrated London News

The Illustrated London News var verdens første ukeavis med illustrasjoner. Den første utgaven kom ut lørdag 14. mai 1842. Avisen ble publisert ukentlig frem til 1971 og etter det med lengre mellomrom. Fra 1994 til 2003 kom de ut to ganger i året. I 2003 ble avisen lagt ned.

Nedlagte britiske aviser
Publikasjoner etablert i 1842
Aviser nedlagt i 2003
1842 i Storbritannia
2003 i Storbritannia
Filosofiåret 1907

Filosofiåret 1907 er en oversikt over hendelser, utgivelser og personer med tilknytning til filosofi i 1907.

Hendelser

Publiseringer 
 Hastings Rashdall, The Theory of Good and Evil, 1907
 Henri Bergson, L’Évolution créatrice (mai)

Fødsler 
9. januar - Guido Morpurgo-Tagliabue, italiensk filosof, dosent og germanist (død 1997)
11. januar - Abraham Joshua Heschel, polsk rabbiner og filosof (død 1972)
26. april - Leo Kofler, tysk filosof (død 1995)
1. juni - Jan Patočka, tsjekkisk filosof (død 1977)
18. juli
Frithjof Schuon, sveitsisk filosof og mystiker (død 1998)
H.L.A. Hart, britisk filosof og jurist (død 1992)
27. juli - Gregory Vlastos, filosofihistoriker fra USA (død 1991)
22. september - Maurice Blanchot, fransk forfatter, litteraturkritiker og filosof (død 2003)
6. november - Renato Treves, italiensk filosof og sosiolog (død 1992)
16. desember - Albino Galvano, italiensk maler, kunsthistoriker og filosof (død 1990)
Jean Hyppolite, fransk filosof (død 1968)

Dødsfall 
1. juli – John Mourly Vold, norsk filosof (født 1850)
5. juli - Kuno Fischer, tysk filosof (født 1824)
11. september - Octave Hamelin, fransk filosof (født 1856)
Edmond Demolins, fransk pedagog og filosof (født 1852)
Julius Langbehn, tysk kunsthistoriker og filosof (født 1851)
Ur-Nammu

Ur-Nammu (eller Ur-Namma, Ur-Engur, Ur-Gur; sumerisk: 𒌨𒀭𒇉, ca. 2047-2030 f.Kr. kort kronologi) var grunnlegger av det tredje dynasti i bystaten Ur i sørlige Mesopotamia etter flere tiår med akkadisk og gutiarisk styre. Hans fremste bedrift synes å være statsbygging og er hovedsakelig husket i dag grunnet hans lovverk, Ur-Nammus lover, den eldste kjente bevarte eksempel i verden.

Liv og virke

Styre 

Årsnavn for 17 av Ur-Nammus 18 år er kjent, men deres rekkefølge er usikker. Et årsnavn av hans styre nedtegner ødeleggelsen av Gutium, mens to år synes å feire hans lovreformer: «År i hvor Ur-Nammu kongen ga orden på måtene (til folket i landet) fra neden til over», og «Året Ur-Nammu ga rettmessighet til landet.»

Blant hans militære bedrifter var erobringen av Lagasj og beseire hans tidligere herrer ved Uruk. Han ble til sist anerkjent som en betydningsfull regional hersker av Ur, Eridu, og Uruk ved en kroningseremoni i Nippur. Det er antatt at han sto for byggingen av bygninger ved Nippur, Larsa, Kisj, Adab, og Umma. Det er kjent at han reparerte veier og den generelle orden etter gutiarisk perioden.

Ur Nammu var også ansvarlig for byggingen av et antall trappepyramider som kalles ziggurater, inkludert Den store zigguraten i Ur.

Hans ektefelle (den ene eller en av flere) var en datter av Utu-hengal, konge av Uruk, og som han fikk minst en sønn med. Han ble etterfulgt av sin sønn Shulgi etter en regjeringstid på 18 år. Hans død på slagmarken mot guteerne etter at han ble forlatt av sin hær er kjent ved at han ble minnet i et langt sumerisk dikt.

Stele 
I 1925 ble en ødelagt søyle av kalkstein, opprinnelig rundt 2,7 meter høy, avdekket i Mesopotamia. Under ledelse av Leonard Woolley, som ikke var tilstede i person, ble den rekonstruert av Penn Museum (tilknyttet Universitetet i Pennsylvania i USA). I 1985 kunne Jeanny Canby bevise at den var blitt feilaktig satt sammen. Gipsen som fylte stelen ble fjernet og stelen ble rekonstruert med ekstra stykker som var funnet i museets lager. Det ble da oppdaget en figur som forestilte en kurtisane som omfavnet en guddom. Canby påpekte at det var «forbausende intim scene for et kongelige monument.»

Referanser

Eksterne lenker 
Tegning av tempel bygget av Ur-Nammu ved Ur
Statuett av Ur-Nammu, Oriental Institute of Chicago
 Ansiktet til Ur-Namma, statuer av Ur-Namma som antyder hvordan han kan ha sett ut
 Kort beskrivelse av regjeringstiden til Ur-Namma
 «I am Ur-Namma», livet og døden til Ur-Namma, som foralt i babylonsk litteratur

Sumeriske konger
Franciszek Pieczka

Franciszek Maksymilian Pieczka (født 18. januar 1928 i Godów i Polen, død 23. september 2022) var en polsk skuespiller.

Han har fått en stjerne på Aleja Gwiazd (Stjernenes allé) i Łódź.

Filmografi i utvalg 
 1954 - En generasjon
 1960 - Nonnen og djevelen
 1964 - Saragossamanuskriptet
 1968 - Fuglane (etter Fuglane av Tarjei Vesaas) 
 1971 - Perlen i kronen
 1972 - Wesele
 1976 - Arret
 1979 - Paciorki jednego różańca
 1983 - Austeria
 1990 - God aften, herr Wallenberg
 1993 - Jańcio Wodnik
 1994 - En omvendt
 2000 - Syzyfowe prace
 2001 - Quo vadis
 2004 - Cud w Krakowie

Referanser

Eksterne lenker 
 
 
  Franciszek Pieczka - www.culture.pl

Fødsler i 1928
Dødsfall i 2022
Polske skuespillere
Laurbærtysbast

Laurbærtysbast (Daphne laureola) er en eviggrønn busk i tysbastfamilien.

Den har en opprett vekst og blir opptil én meter høy, men er ofte lavere. Blomstene er grønngule og dufter sterkt, og bærene er svarte når de modne. Busken vokser i skog, helst på kalkrike steder. Den naturlige utbredelsen omfatter Vest- og Sør-Europa, Nord-Afrika og Azorene. Den er vanlig plantet i hager og er naturalisert i Danmark.

Litteratur

Eksterne lenker 
 

Tysbastfamilien
Planter formelt beskrevet i 1753
Planter formelt beskrevet av Carl von Linné
Girsu

Girsu var hovedstad i den sumeriske bystaten Lagasj. Byen lå cirka 25 kilometer fra Lagasj. Det ligger et sted som nå er kjent som Tell Telloh.

Fyrstene av det såkalte andre Lagasj-dynasti styrte herfra. Til disse fyrster hører Gudea som har etterlatt seg utallige statuer og lange innskrifter. Byens hovedgud het Ningirsu, som rett og slett betyr «Girsus herre». Girsu var sammen med nabobyen Lagasj en viktig bystat.

Litteratur 
Harriet Crawford: «The Construction Inférieure at Tello. A Reassessment», Iraq, vol. 49, pp. 71–76, 1987
Benjamin R. Foster: «The Sargonic Victory Stele from Telloh», Iraq, Vol. 47, pp. 15-30, 1985
Claudia E. Suter: A Shulgi Statuette from Tello, Journal of Cuneiform Studies, vol. 43/45, s. 63–70, (1991–1993)
 Helmut Uhlig: Die Sumerer. Ein Volk am Anfang der Geschichte. Lübbe, Bergisch Gladbach 1992. (3. Aufl. 2002).  ISBN 3-404-64117-5.
 Hans J. Nissen: Geschichte Altvorderasiens. Oldenbourg, München 1999. Oldenbourg Grundriss der Geschichte, Bd 25. ISBN 3-486-56373-4.
 Gebhard Selz: Summerer und Akkader. Geschichte, Gesellschaft, Kultur.'' C.H.Beck Wissen, München 2005. ISBN 3-406-50874-X.

Eksterne lenker
 Tello (Girsu) (thebritishmuseum.ac.uk)
 Images of Girsu - Oriental Institute of the University of Chicago
 Stele of the Vultures at the Louvre

Guvernementet Dhi Qar
Mesopotamia
Oldtidsbyer
Sumer
Aloys Schmitt

Aloys Schmitt (1788–1866) var en tysk komponist, pianist og musikkpedagog.

Aloys Schmitt fikk sin første musikkundervisning hos faren, som var organist. Deretter bodde han fem år i huset til musikkforleggeren  Johann Anton André, der han blan andre fikk undervisning av  Johann Georg Vollweiler. I 1824 ble Schmitt utnevnt til kammerkomponist i  München og fikk i 1850 et æresdoktorat ved  Universität Gießen.

Til Schmitts elever regnes Ferdinand Hiller, Carl Almenräder og Carl Arnold. Sistnevnte kom til Norge som politisk flyktning i 1847 og fikk stor betydning for Christianias musikkliv.

Kilder

Referanser

Eksterne lenker 
 
 

Tyske komponister
Romantiske komponister
Tyske pianister
Personer fra Landkreis Miltenberg
Filosofiåret 1908

Filosofiåret 1908 er en oversikt over hendelser, utgivelser og personer med tilknytning til filosofi i 1908.

Hendelser

Publiseringer

Fødsler 
9. januar - Simone de Beauvoir, fransk eksistensialistisk filosof, feminist, politisk aktivist og forfatter (død 1986)
8. februar - Albert Lautman, fransk matematiker og filosof (død 1944)
14. mars - Maurice Merleau-Ponty, fransk filosof (død 1961)
16. mars - René Daumal, fransk forfatter og filosof (død 1944)
20. mars - François-Albert Viallet, fransk filosof (død 1977)
5. april – Ingemar Hedenius, svensk filosof (død 1982)
11. mai - Ludovico Geymonat, italiensk filosof og matematiker (død 1991)
9. juni - Edmondo Cione, italiensk filosof og politiker (død 1965)
25. juni - Willard Van Orman Quine, filosof og logiker fra USA (død 2000)
12. juli - Michele Federico Sciacca, italiensk filosof (død 1975)
6. september - Pietro Caramello, italiensk presbyter og filosof (død 1997)
27. oktober - Amedeo Rotondi, italiensk forfatter og filosof (død 1999)
28. november – Claude Lévi-Strauss, fransk antropolog, etnolog og filosof (død 2009)
1. desember - Ernesto de Martino, italiensk etnolog, filosof og relgionshistoriker (død 1965)
13. desember - Plinio Corrêa de Oliveira, brasiliansk historiker, politiker og filosof (død 1995)
Claudio Baglietto, italiensk filosof (død 1940)

Dødsfall 
19. mars - Eduard Zeller, tysk filosof og filosofihistoriker (født 1814)
14. august - Friedrich Paulsen, tysk filosof og pedagog (født 1846)
20. september - Nicolás Salmerón, spansk filosof, forfatter og politiker (født 1838)
Edward Caird, skotsk filosof (født 1835)
Southern District of Florida

Southern District of Florida er et av USAs 94 føderale distrikter og dekker den sydlige delen av delstaten Florida. Det tilhører den ellevte domskrets, og anker over distriktsdomstolens avgjørelser går til U.S. Court of Appeals for the Eleventh Circuit.

Distriktet omfatter ni av Floridas 67 fylker: Broward, Highlands, Indian River, Martin, Miami–Dade, Monroe, Okeechobee, Palm Beach og St. Lucie – til sammen et geografisk område på 39,36 km² med omkring 6,3 millioner innbyggere.

Det har sin historie tilbake til anerkjennelsen av Florida som delstat i den amerikanske føderasjonen 3. mars 1845, da Kongressen opprettet det føderale distriktet Florida. Dette distriktet ble delt i et nordlig og sydlig distrikt 23. februar 1847 gjennom et lovvedtak som definerte grensene slik:

[T]hat part of the State of Florida lying south of a line drawn due east and west from the northern point of Charlotte Harbor, including the islands, keys, reefs, shoals, harbors, bays and inlets, south of said line, shall be erected into a new judicial district, to be called the Southern District of Florida; a District Court shall be held in said Southern District, to consist of one judge, who shall reside at Key West, in said District…

Den 30. juli 1962 ble et nytt midtre distrikt opprettet fra deler av de to distriktene.

Den føderale distriktsdomstolen er en av de travleste i landet og holder rett i Miami (tre tinghus), Fort Lauderdale, West Palm Beach, Fort Pierce og Key West. Domstolen har 18 dommerhjemler og har behandlet kjente saker som Bush mot Gore, straffesaken mot Manuel Noriega og Elián González-saken.

Distriktets United States attorney har hovedkontor i Miami og regionkontorer i Fort Lauderdale, West Palm Beach og Fort Pierce. Kontoret har 222 påtaleadvokater og 170 støttepersonell.

Distriktets United States marshal har sin historie tilbake til 18. mai 1821 og har hovedkontor i Miami.

Referanser

Eksterne lenker
 U.S. District Court for the Southern District of Florida
 U.S. Attorney for the Southern District of Florida
 U.S. Marshal

Southern Florida
USAs føderale myndigheter
Florida
Virgin Group

Virgin Group Ltd. er et britisk konglomerat etablert og eiet av Richard Branson. Virgin Group ble registrert i Companies House i 1989 og er klassifisert som et holdingselskap, men selskapets aktiva har sin historie tilbake til 1970.

Selskapet har sitt hovedkontor i Paddington i London.

Datterselskap
 AirAsia X

 Virgin Atlantic
 Virgin Australia
 Virgin Books
 Virgin Care

 Virgin Galactic
 Virgin Holidays
 Virgin Hotels

 Virgin Megastore
 Virgin Mobile
 Virgin Money
 Virgin Radio
 Virgin Rail Group
 Virgin Trains
 Virgin Vacations

Tidligere selskaper
 Air Nigeria
Virgin America — solgt til Alaska Airlines i 2018
 Virgin Electronics
 Virgin EMI Records
 Virgin Express
 Virgin Festival
 Virgin Films
 Virgin Games — solgt til Gamesys i 2013
 Virgin Media — solgt til Liberty Global
 Virgin Mobile Australia — solgt til Optus i 2006
 Virgin Mobile Canada — solgt til Bell Mobility i 2009
 Virgin Mobile France — solgt til Numericable-SFR i 2014
 Virgin Mobile USA — solgt til Sprint Corporation i 2009
 Virgin Money Australia — solgt til Bank of Queensland
 Virgin Racing
 Virgin Records

Eksterne lenker
Al-Habbaniyah

al-Habbaniyah (arabisk: الحبانية) er en by i guvernementet al-Anbar i Irak. 

Fra 1936 til 1959 befant det seg her en britisk militærflyplass (RAF Habbaniyah). Det var kamper om flyplassen i 1941 mellom britiske og tyske stridskrefter. Fra 1959 ble flyplassen brukt av de irakiske væpnede styrker.

I nærheten av byen er Habbaniyahsjøen. 

Byer i Irak
Guvernementet Anbar
Byer ved Eufrat
Norge under EM i friidrett

Norge deltok i de første EM i friidrett i EM i friidrett 1934 i Torino og har siden uten unntak deltatt. Norge har til nå arrangert mesterskapet en gang: I 1946.

Medaljeoversikter

Medaljevinnere

Se også
Norge under VM i friidrett

Referanser

Eksterne lenker 
Hjemmeside Berlin 2018
Medaljeoversikt Berlin 2018
Lave Brahe

Lave Brahe til Krogholm og Vidskøfle (født omkring 1500, død i 1567 på Krogholm slott) var en dansk ridder og riksråd. 

Han var sønn av Axel Axelsen Brahe og Anne Lavesdatter Brock, og studerte i sin ungdom i Tyskland. I 1532 ble han hoffsinde og i 1534 deltok han i Slaget ved Øksnebjerg hvor han fikk hesten skutt under seg, og ble såret på nesen av et spydhugg. I 1539 var han fodermarsk, og i 1552 ble han medlem av Rigsrådet. Under Syvårskrigen ledet han i 1563 den skånske, sjællandske og fynske adelen. I årene 1564–65 var han krigskommissær sammen med de skånske adelsmennene Peder Bille og Steen Rosensparre.

Lensmann 
Han hadde betydelige forleninger: Fra 1538–42 Gjelstrup i Ods herred, 1544–67 Fultofte og Heglinge, 1551–67 Froste herred, 1565–67 Vefre og Høgby i Oxie herred. Etter faren arvet han Krogholm i Skåne, og gjennom sitt ekteskap med fru Gørvel Fadersdatter, ble han en av Danmarks rikeste adelsmenn med gods både i Norge og Sverige. Gørvel Sparre beskrev ekteskapet med Brahe som sitt lykkeligste, og sammen flyttet paret i 1554 til Lund.

Konflikt med Ulfstandene 
Brahe hadde et fiendtlig forhold til fru Gørvels stesønner fra hennes tidligere ekteskap med lensmannen på Varberg slott, Truid Ulfstand. De utøvde vold på hverandres eiendommer så kong Christian III til sist måtte bryte inn i konflikten, hvoretter han lot riksråd Erik Banner tvinge de stridende partene til forlik. 

I 1548 ledsaget Lave Brahe sammen med sin 12 år gamle stesønn Niels – som var Ulfstandenes halvbror – prinsesse Anna til hennes bryllup i Sachsen med August I. På tilbakereisen døde Niels, hvoretter den eldste av brødrene, Lave Ulfstand, spredte det rykte at Lave Brahe selv var skyld i guttens død. Under begravelsen i Lund domirke, forlangte Ulfstand å få kisten åpnet for å konstatere dødsårsaken samt undersøke om det virkelig var broren som skulle begraves. Det viste seg at gutten var død av pest. Saken kom for kongens domstol, hvor begge parter ble frikjente for hverandres tiltaler. 

Lave Brahe døde på Krogholm i det sydlige Skåne den 5. mars 1567 og ble begravet i Lund domkirke. Hans kone overlevde ham med 40 år, hvoretter hun ble begravet ved hans side. I Domkirkens nordre sideskip henger deres portretter på to pillarer. Paret er også avbildet på deres felles gravsten i hvit skifermarmor, som nå befinner seg i domkirkens krypt.

Referanser 

Adelige dansker
Brahe-slekten
Danske riksråder
Rasmus Rohde

Rasmus Rohde (født 26. september 1975 i Trondheim) er en norsk musiker, låtskriver, komponist og dramatiker. Han er utdannet manusforfatter fra Den norske filmskolen. Han har vært tilknyttet Trøndelag Teater som barneskuespiller og komponist. Han skrev musikken til forestillingen Skjønnhetsdronninga som ble tildelt Heddaprisen 1998 for beste oppsetning.

Fra 2007 er han er låtskriver, vokalist og gitarist i musikkensemblet Rasmus og Verdens Beste Band. Bandet fikk Spellemannprisen 2007, Spellemannprisen 2010 og Spellemannprisen 2017 for beste barneplate. 

Rohde har skrevet manus og musikk til utendørsspillet Eplene i messehagen.  Sammen med instruktør Ane Aass driver han RAA produksjoner (tidligere Rohde & Aass Produksjoner), som holder til på Stadsbygd i Trøndelag.  

Av annen dramatikk og musikkdramatikk har han blant annet skrevet: 
 Det finnes ikke ray ban briller i himmelen, Teater Ibsen 1999
 Flink pike (sammen med Ane Aass), Nord-Trøndelag teater 2004
 Ormstunge Verdal teaterlag 2005
 Innflytterne, Nord-Trøndelag Teater 2005
 Kongen av luftslott (sammen med Åge Aleksandersen) , Namsos kommune 2012
 Puppan te pappa, Trøndelag Teater 2014
 I vår familie kan vi snakke om alt, Nord-Trøndelag Teater 2015
 Snøhula (sammen med Ane Aass), Nord-Trøndelag teater 2016
 Noob (sammen med Ane Aass), Turneteatret i Trøndelag 2018


Diskografi 
Rasmus og Verdens Beste Band
 Kyssing e hæsli… (2007)
 Puppan te pappa (2010)
 Gul snø (2012)
 Verdens beste musikal (2014)
 Banjo på badet (2017)

Andre utgivelser 
 Ola Uteligger, "Sorgens Bar" (1989)
 Tango Concertino , "Live at Olavshallen" (1994)
 Tango Concertino, "Tango Concertino" (1996) 
 Marte Hallem, "Fimbulnatta" (2012)
 Rasmus Rohde, Trygve Brøske, Håkon Mjåset Johansen, Håvard Lund, "Ti mordballader og en om kjærlighet" (2015)
Rasmus Rohde, "Rasmus Rohde"  med bl.a Ida Jenshus (2019)

Priser og utmerkelser 
 Adresseavisens pris til årets talent 1991 
 Etableringsstipend for dramatikere 2003
 Trondheim kommunes kulturstipend 2005
 Spellemannprisen 2007, kategori barnemusikk for Kyssing E Hæsli (Rasmus og verdens beste band).
 Statens arbeidsstipend 2009
 Spellemannprisen 2010, kategori barnemusikk for Puppan te Pappa (Rasmus og verdens beste band).
 Årets utøvende fylkeskunstner i Sør-Trøndelag for 2011 
 Selskabet for Trondhjems Bys Vels pris 2012  
 Trondheim kommunes kulturpris 2014.
 Statens arbeidsstipend 2016
 Teskjekjerringprisen 2017
 Spellemannprisen 2017, kategori barnemusikk for Banjo på badet (Rasmus og verdens beste band)
 Kardemommestipendet 2021

Referanser

Eksterne lenker 
 
 Rasmus Rohde. verdensbestestasjon.no

Norske manusforfattere
Norske komponister
Norske dramatikere
Norske låtskrivere
Personer fra Trondheim kommune
Fødsler i 1975
Graham Alexander

Graham Alexander (født 10. oktober 1971) er en engelskfødt skotsk fotballtrener og tidligere fotballspiller som er manager for Motherwell FC.

Spillerkarriere 
Som spiller spilte han for Scunthorpe United FC, Luton Town FC, Preston North End FC (to perioder) og Burnley FC. Etter 159 opptredener forlot han Scunthorpe i 1995 til fordel for Luton etter et bud på 100 000£. Der ble han til 1999. Da kom Preston på banen og sikret seg hans signatur. I Preston fikk han mye tillit, og hans neste klubbskifte kom først i 2007. Crystal Palace FC bydde 50 000£ for ham, men Preston avslo det og begrunnet det med at han var deres viktigste spiller og en sentral skikkelse i spillergruppen. Men senere sommeren 2007 kom Prestons rival, Burnley, på banen og la 200 000£ på bordet for ham. Da valgte Graham å flytte på seg etter at Preston ikke ville forlenge hans kontrakt. Den 15. august 2007 ble han den eldste noensinne til å debutere i Premier League. Han ble hyllet sommeren 2010 av den daværende manageren til Burnley da Graham ble utnevnt til kaptein for den påfølgende sesongen. Hyllet ble han også av Preston-fansen da kåret han i juli 2013 til klubbens beste høyreback gjennom tidene.

Han fikk representere landet sitt, Skottland, 40 ganger i tidsrommet 2002–2009.

Referanser

Eksterne lenker 
 

Skotske fotballspillere
Engelske fotballspillere
Skotske fotballtrenere
Engelske fotballtrenere
Fotballspillere for Scunthorpe United FC
Fotballspillere for Luton Town FC
Fotballspillere for Preston North End FC
Fotballspillere for Burnley FC
Fotballtrenere for Preston North End FC
Fotballtrenere for Fleetwood Town FC
Fotballtrenere for Scunthorpe United FC
Fotballtrenere for Salford City FC
Fotballtrenere for Motherwell FC
Personer fra Coventry
Fødsler i 1971